《谷雨后一日子大再有诗次其韵》
宋代·王炎

花气浓于百和香，郊行缓臂聊翱翔。
壶中春色自不老，小白浅红蒙短墙。
平畴翠浪麦秋近，老农之意方扬扬。
吾侪饱饭幸无事，日繙芸简寻遗芳。
閒中更觉春昼长，酒酣耳热如清狂。
自怜藿食徒过计，袖手看人能蹶张。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。